**Ahojte:**

Všetkých vás pozdravujem a teším sa na stretnutie s vami v škole. Kedy? Neviem.

Ale učivo nám treba prebrať, získať nejaké známky a uzavrieť ročník.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Písomka z DPH nedopadla moc dobre. Známky si nájdete v e-žiackej knižke.

**Nepísali ju:** Kurincová, Jacko, Jakubíková, Klimasová, Kubišová, Čierna, Seilbeková.

Kontrolné otázk

­­­­­­­­­­­­­­­­­­-­­­­­­­­­­­-------------------------------------------------------------------------------------------------------------------------**Takže:**

1. Posielam vám 2 texty.

**Prvý** máme spoznámkovaný už v zošite. Kto nemá, urobí si z neho stručné poznámky.

V závere máte kontrolné otázky, ktoré vypracujete a napíšete do zošita.

Z **druhého** textu si urobíte poznámky do zošita.

**Platí to pre všetky odbory 3. A**

2. Potom vypracované otázky a poznámky odfotíte a pošlete mi to ako prílohu do mailu

3. môj mail: **strbava.gabriela@gmail.com**

4. budem to známkovať

----------------------------------------------------------------------------------------------------------------------------------

**Termín: do 20. 4. 2020**

Čaute. G.Štrbavá

Pozeraj ďalej.....

**PODSTATA A VÝVOJ MANAŽMENTU**

**Čo je to manažment**

Slovo manažment (z anglického managment) – znamená viesť, riadiť, vládnuť.

Objavuje sa až v polovici 19. Storočia v USA, v súvislosti so vznikom disciplíny zaoberajúcej sa problémami riadenia podnikov.

Manažment bol pôvodne definovaný ako „umenie riadiť podnikovú činnosť“, alebo „umenie dosiahnuť vytýčené ciele podniku“.

V súčasnosti manažment vystupuje v dvoch podobách:

MANAŽMENT

inštitucionálna podoba

funkčná podoba

**Funkčná podoba** – kladieme dôraz na proces riadenia. Manažmentom potom rozumieme prístupy, metódy a techniky, ktoré sa používajú v riadení podnikov alebo iných organizácií.

**Inštitucionálna podoba** – kladieme dôraz na vykonávateľov riadiaceho procesu. Manažmentom potom rozumieme riadiaci a správny aparát podniku, t.j. pracovníkov, ktorí sú zodpovední za riadenie podniku a jednotlivých vnútropodnikových útvarov (riaditeľ, vedúci, majstri).

Manažment v obidvoch podobách nie je orientovaný iba na výrobné podniky, ale na organizácie všeobecne. Otázky manažmentu sú dôležité i v obchode, v nemocnici, v škole, v divadle, v cestovnej kancelárii a pod.

**Hlavné smery moderného manažmentu**

Teória manažmentu zaznamenala prudký rozvoj vo druhej svetovej vojne. Už nebola len doménou USA, ale začali do nej prenikať nové smery, rozvíjané najmä v Japonsku, ako aj v západnej Európe.

***Vývoj amerického manažmentu***

V  USA sa po druhej svetovej vojne rozvinulo v teórií manažmentu množstvo nových smerov a prúdov. Z nich ako prevládajúce možno uviesť tieto smery: procesný, psychologicko-sociologický, systémový, kvantitatívny, pragmatický.

***Vývoj japonského manažmentu***

Sedemdesiate roky minulého storočia vyvolali doslova šok. Úspechy Japonska vyvolali obrovský záujem o štúdium japonského manažmentu. Zdrojom japonského úspechu je:

* kladný vzťah pracovníkov k firme (lojalita)
* zmysel pre plnenie povinností
* dôkladná kvalifikačná príprava
* ľudské vzťahy medzi nadriadenými a podriadenými.

Úspešnosť japonského manažmentu mala vplyv na rozvoj ďalších ázijských krajín. Známe sú najmä štyri úspešné „ázijské tigre“: Južná Kórea, Tchaj-wan, Singapúr a Honkong.

Prenikanie prvkov japonského manažmentu do manažmentu amerického či európskeho je zatiaľ pomalé a nevýrazné. Japonský manažment je budovaný na silnom kultúrno-sociálnom a historickom zázemí.

***Vývoj európskeho manažmentu***

Európsky manažment má veľa spoločného s vývojom amerického manažmentu. O tom, že európsky manažment bol v predvojnovom období skutočne úspešný, svedčí rozvoj európskych firiem i národných ekonomík.

Úspešnosť európskeho manažmentu potvrdzuje dynamický rozvoj krajín západnej Európy po druhej svetovej vojne. Neznamenal však pre sebavedomie amerického manažmentu také ohrozenie, aké to bolo v prípade rozvoja japonskej školy manažmentu.

Úlohy:

1. Uveďte príklad použitia pojmu manažment v jeho funkčnej podobe.
2. Uveďte príklad použitia pojmu manažment v jeho inštitucionálnej podobe.
3. Uveďte , v ktorých organizáciách, okrem výrobných podnikov, je dôležité zaujímať sa o otázky ich manažmentu.
4. Popíš hlavné smery moderného manažmentu.
5. Ktoré krajiny patria medzi „ázijské tigre“?

**Pokračuj nižšie!**

**MANAŽÉRSKE FUNKCIE**

Pri vymedzovaní podstaty a obsahu manažmentu je manažment súhrnom vzájomne súvisiacich funkcií, ktoré tvoria jeden celok. Základné manažérske funkcie sú:

**KONTROLA**

**REGULOVANIE**

**ORGANIZOVANIE**

**PLÁNOVANIE**

**MANAŽÉRSKE FUNKCIE**

**PLÁNOVANIE**

Plánovanie možno definovať ako ***proces vytyčovania cieľov podniku, ako aj spôsobu ich dosahovania.*** Z toho je možné odvodiť, že plánovanie zahŕňa:

**vytýčenie cieľov**

**stanovenie prostriedkov na dosiahnutie cieľov**

**určenie ciest a spôsobov na dosiahnutie cieľov**

***Vytýčenie cieľov***

Cieľ predstavuje budúce stavy, ktoré chceme dosiahnuť k určitému časovo vymedzenému okamihu. Na dosiahnutie týchto stavov by mali byť v budúcnosti smerované všetky podnikové aktivity. Ciele sa musia dať:

* **vecne vymedziť** (jasne vymedzený obsah)
* **merať** (musia byť kvantifikované)
* **časovo ohraničiť** (presne vymedzený časový okamih, ku ktorému sa má cieľ splniť).

***Prostriedky na dosiahnutie cieľov***

Môžeme ich rozčleniť takto:

***Cesty a spôsoby dosiahnutia cieľov***

Predstavujú variantné riešenia. Výsledkom plánovacieho procesu podniku je sústava plánov podniku.